טומהוק (גרזן)

טומהוק הוא גרזן הטלה שהשתמשו בו האינדיאנים בצפון אמריקה. הוא בנוי ממוט עץ קצר שאליו מחוברת אבן מחודדת משני קצותיה. מאוחר יותר החליף את האבן ראש העשוי ברזל או פליז. האינדיאנים השתמשו בו בחיי היום-יום, וכן כנשק לקרב פנים מול פנים או כנשק הטלה.

 אטימולוגיה 
השם מגיע משפת הפאוהאטן(אנ) tamahaac, הנגזר משורש פרוטו-אלגונקי(אנ) *temah- שפירושו 'לחתוך באמצעות כלי'. מילים קרובות באלגונקית (אנ) כוללות את המילה בשפת הלנאפ(אנ) təmahikan, בשפת המאלסיט-פסמקודי(אנ) tomhikon, ובשפת האבנאקי(אנ) demahigan, כולן בעלות המשמעות 'גרזן'.

 היסטוריה 
העם האלגונקי (אנ) היו הראשונים שיצרו את הטומהוק. עוד לפני בואם של האירופים ליבשת אמריקה, האינדיאנים השתמשו באבנים, שחודדו בתהליך של פיצול וניקוש, אשר חוברו לידיות עץ ונקשרו ברצועות עור גולמי. הטומהוק התפשט במהירות מהתרבות האלגונקית לשבטים של הדרום ומישורי הגדולים.
ממוזער|טומהוק צינורי
האינדיאנים יצרו "פול" (עורף) לטומהוק, שהיה בצד השני של הלהב, וכלל פטיש, סכין או צינור. אלה הפכו לידועים כטומהוקים צינוריים, שכללו קערה בעורף ועמוד מחורר. אלה נוצרו על ידי אומנים אירופים ואמריקנים לצורכי מסחר ומתנות דיפלומטיות לשבטים.

טומהוקים בעיצוב מודרני חולקו לחיילים אמריקאים במהלך מלחמת וייטנאם.

 שימוש מודרני 
גרזני הטומהוק משמשים בעיקר כתחליף לגרזן קטן, מאחר שהם לרוב קלים וצרים יותר. לעיתים קרובות הם כוללים כלים נוספים בנוסף לראש הגרזן, כמו קוצים או פטישים.

טומהוקים מודרניים ולא מסורתיים שימשו יחידות נבחרות של הכוחות המזוינים של ארצות הברית במהלך מלחמת וייטנאם ונקראים "טומהוקים וייטנאמים". רבים מהטומהוקים המודרניים עשויים מפלדה מסגסוגת שעברה חישול בחימום. תהליך זה מאפשר שחלקי החיתוך והקוצים יהיו קשים יותר מחלקי האמצע, מה שמקנה לטומהוק גוף עמיד בפני זעזועים ובעל קשיות גבוהה.

 תחרויות זריקת טומהוקים 
ממוזער|טומהוק מחושל ייעודי לתחרות הטלת גרזנים
זריקת טומהוק היא ספורט פופולרי בארצות הברית ובקנדה. אמנויות לחימה חדשות, כמו אוקיצ'יטאו (Okichitaw), החלו להחיות את טכניקות הלחימה בטומהוק. טומהוקים הם קטגוריה בתחרויות זריקת סכינים, וכיום נפחים מומחים ברחבי ארצות הברית מייצרים טומהוקים בעבודת יד.

אירועים רבים מארחים תחרויות זריקת טומהוקים. לתחרויות אלו קיימים תקנות הנוגעות לסוג ולסגנון הטומהוק המשמש לזריקה, וישנם טומהוקים מיוחדים שנעשו במיוחד למטרה זו. התקנות כוללות לרוב דרישות כמו אורך ידית מינימלי ורוחב להב מרבי.
ממוזער|חייל אמריקאי זורק גרזן טומהוק במסגרת תחרות זריקת גרזנים

 שימושים צבאיים ומשטרתיים 
גרזני טומהוק שימשו יחידות שונות בצבא ארצות הברית באפגניסטן, נאט"ו הנפיקו לטומהוק מספר מלאי (4210-01-518-7244) והכלי סווג כ"ערכת חילוץ מחלקה 9" כתוצאה מתוכנית שנקראת יוזמת השדה המהיר; הוא כלול גם בכל רכב של יחידת סטרייקר בתוך "סט כלי פריצה מודולרי".

גם ביחידות משטרה אמריקאיות (דוגמת SWAT) משתמשים בגרזני טומהוק ("טומהוק טקטיים") שיוצרו באופן ייעודי למשטרה ונועדו להיות שימושיים וקלים יחסית.

 בתרבות המודרנית 
במאה ה-20 וה-21, הופיעו גרזני הטומהוק בסרטים ובמשחקי וידאו. למשל רוקד עם זאבים, אחרון המוהיקנים, הפטריוט, ג'ונה הקס, אברהם לינקולן: צייד הערפדים, כדור בראש ו-Assassin's Creed III. Tomahawks.

 גלריה 

 קישורים חיצוניים 



 הערות שוליים 

קטגוריה:גרזנים
קטגוריה:אינדיאנים: היסטוריה